Şeful Poliţiei Rutiere din Buzău şi-a dat demisia după ce pe numele său a fost deschisă o anchetă penală la Prachetul de pe lângă Judecătoria Buzău, pentru conducerea unui autovehicul pe drumurile publice cu numere de înmatriculare false.

Imediat după ce conducerea IPJ Buzău a aflat de acest caz, comisarul-şef Vasile Nicolae şi-a dat demisia din funcţia pe care o deţinea, invocând motive personale.

El cumpărase o maşină din străinătate, însă şi-a dat seama că înmatricularea era extrem de costisitoare din cauza taxei de mediu. Folosindu-se de funcţia pe care o deţinea, lua periodic de la ghişeul de înmatriculări auto plăcuţe cu numere provizorii. Astfel, pe imaginile camerelor de surpaveghere apărea permanent cu alte numere.

Vasile Nicolae era la conducerea Poliţiei Rutiere Buzău încă din anul 2009.